สวัสดีค่ะทราบมาว่าหากอุจราระสีดำแล้วอาจจะมีเลือดออกในทางเดินอาหารจึงอยากทราบว่าสีดำนี้ดำประมาณไหนคะ ดำสนิทหรือคล้ำก็นับว่าดำสีเขียวคล้ำหรือน้ำตาคล้ำนับว่าเป็นเฉดดำหรือเปล่าแต่ไม่มีมูกเลือดนะคะหากเป็นเฉดนี้ ต้องไปพบเเพทย์ไหมคะขอบค่ะ
สวัสดีครับ การถ่ายอุจจาระสีดำ นั้นบ่งบอกว่าอาจจะมีเลือดออกในทางเดินอาหารส่วนบน เช่นที่กระเพาะอาหาร ครับ เนื่องจากเลือดที่ทำปฏิกิริยากับกรดในกระเพาะลำไส้จะแปรเปลี่ยนจากสีแดงเป็นสีดำลักษณะสีอุจจาระที่ออกมาจึงขึ้นอยู่กับปริมาณเลือดออกด้วยครับ นั่นคือหากเลือดออกมามาก ก็อาจจะเคลือบสีอุจจาระหมดจนดำสนิท แต่หากมีปริมาณไม่มาก อาจจะปะปนกับสีอุจจาระปกติซึ่งมีสีน้ำตาล ทำให้เห็นเป็นเฉดน้ำตาลคล้ำ หรือ เขียวคล้ำ ก็เป็นได้ครับ ทั้งนี้ ขึ้นอยู่กับการสังเกตของเราด้วยว่า สีอุจจาระเปลี่ยนไปจากปกติที่เคยเห็นหรือไม่ หากมีสีคล้ำกว่าปกติที่เคยเป็น ก็มีความเป็นไปได้ที่จะมีเลือดออกครับดังนั้น หากพบลักษณะสีอุจจาระดำดังที่กล่าวมา แนะนำพบคุณอายุรแพทย์เพื่อทำการตรวจทางเดินอาหารต่อไป จะดีที่สุดครับ